ટેનીસમાં કેટલી ગ્રાન્ડસ્લેમ હોય છે? જે ઘરમાં સાસ બહુ સિરિયલોની જગ્યાએ સ્પોર્ટ્સ ટુર્નામેન્ટ જોવાનો રીવાજ હોય તેવા ઘરમાં એક બાળક પણ આ સવાલનો જવાબ ચપટી વગાડતાં જ આપી દેશે કે “ચાર.” જી હા! ટેનિસમાં કુલ ચાર ગ્રાન્ડસ્લેમ ટુર્નામેન્ટ આખા વર્ષમાં રમાતી હોય છે. જાન્યુઆરીમાં ઓસ્ટ્રેલીયન ઓપન, માર્ચ-એપ્રિલમાં ફ્રેંચ ઓપન, જૂનમાં વિમ્બલડન અને ઓગસ્ટમાં યુએસ ઓપન. આપણે જાણીએ છીએ કે ટેનિસના હાલના બાદશાહ રોજર ફેડરરે 19 ગ્રાન્ડસ્લેમ ટુર્નામેન્ટ જીતી છે,પરંતુ આ એટલે શક્ય બન્યું છે કારણકે હવે તમામ ખેલાડીઓ વધુને વધુ સંખ્યામાં તમામ ગ્રાન્ડસ્લેમ રમે છે જે થોડા જ વર્ષો અગાઉ શક્ય ન હતું.